Републикански път IIІ-108 е третокласен път, част от републиканската пътна мрежа на България, на територията на Област Благоевград. Дължината му е 12,7 км.

Пътят се отклонява надясно при 435,8 км на Републикански път I-1 югозападно от село Ново Делчево, пресича река Струма, насочва се на югозапад през Санданско-Петричката котловина и след 12,7 км в центъра на град Петрич се съединява с Републикански път III-198 при неговия 74,1 км.

От пътя вдясно се отделят два третокласни пътя от Републиканската пътна мрежа:
 при 3,1 км, до село Рибник надясно се отклонява Републикански път III-1082 (30,5 км), който по десният бряг на река Струма, през селата Рибник, Лебница, Струма, Вълково, Драката, Микрево, Каменица, Горна Крушица и Сливница достига до град Кресна и се съединява с Републикански път I-1 при неговия 406,4 км;
 при 5,6 км, югоизточно от село Старчево надясно се отклонява Републикански път III-1084 (13,9 км), който по подножието на планината Огражден, през селата Старчево, Кърналово, Михнево и Кавракирово достига до село Първомай, където се съединява с Републикански път III-198 при неговия 79,7 км.

Вижте също 
Републиканска пътна мрежа на България

Източници 

 Карта на републиканската пътна мрежа.
 Пътен атлас на България М 1:200000.
 Списък на републиканската пътна мрежа на България .

Републикански пътища в България
Област Благоевград